আরও সাত হাজার সহকারী শিক্ষক নিয়োগ দেয়া হবে সরকারী প্রাথমিক বিদ্যালয়ে। এ সংক্রান্ত বিজ্ঞপ্তি আগামী মার্চ মাসে প্রকাশ করার সিদ্ধান্ত নেয়া হয়েছে।প্রাথমিক শিক্ষা অধিদপ্তর সূত্রে আরও জানা গেছে, সারা দেশে বর্তমানে সরকারি প্রাথমিক বিদ্যালয় আছে ৬৪ হাজার ৮২০টি। এর মধ্যে প্রায় ২০ হাজার স্কুলে প্রধান শিক্ষক নেই। সহকারী শিক্ষকের ১৭ হাজার পদ শূন্য রয়েছে। শূন্য এসব পদ পূরণে রাজস্ব খাতে নতুন করে এ সাত হাজার সহকারী শিক্ষক নিয়োগ দেয়া হবে।২০১৪ সালে স্থগিত হওয়া ১০ হাজার শিক্ষক নিয়োগ প্রক্রিয়া আবার চালু হয়েছে। আসছে এপ্রিলের মধ্যেই নিয়োগ প্রক্রিয়া শেষ হওয়ার কথা। চলতি এ প্রক্রিয়া শেষ হওয়ার আগেই বাকী সাত হাজার সহকারী শিক্ষক নিয়োগের বিজ্ঞপ্তি প্রকাশ করা হবে বলে অধিদপ্তর সূত্রে জানা গেছে।